|  |  |  |  |  |  |  |
| --- | --- | --- | --- | --- | --- | --- |
| **Edukacijos pavadinimas** | **Organizatorius** | **Aprašymas** | | | **Informacija** | |
| ADOMĖLIS – akmens amžiaus žmogus Kuršių nerijoje (Nuotolinė paslauga) | Neringos muziejai  edukacija@neringosmuziejai.lt  +370 670 85388 | Edukacinė programa „ADOMĖLIS – akmens amžiaus žmogus Kuršių nerijoje“ – tai kūrybiniais ir bendradarbiavimo ugdymo metodais paremtas būdas supažindinti dalyvius su akmens amžiaus istorija Kuršių nerijoje, su mūsų protėvio – balto – istorija, jo palikimu, jo reikšmingumu ir sąsajas su šiandienos žmogumi. „Adomėlis“ – tai pirmuoju vaizduojamojo meno kūriniu, atrastu Lietuvoje, laikomas objektas – žmogaus atvaizdas ant molinės puodynės šukės, atrastos Nidos akmens amžiaus gyvenvietėje archeologinių kasinėjimų metu XX a. II pusėje. Šio vaizdinio simbolizmo, jo galimo atsiradimo akmens amžiuje analizė, aptariant ir įsigilinant į archeologų hipotezes, naudojantis diskusijos, darbo grupėse metodais, tiesiogiai prisideda prie kiekvieno dalyvio kultūrinio akiračio plėtimo. Per „Adomėlio“ prizmę dalyviai supažindinami su akmens amžiaus aplinka Kuršių nerijoje, su akmens amžiaus žmogumi ir jo veikla, kviečiami įsijausti ir suvokti mūsų protėvio pasaulėžiūrą, jo galimus elgsenos, veiklos motyvus, ieškant sąsajų su mumis pačiais. Edukacijos metu dalyviai įtraukiami ir į kūrybinę užduotį sukurti „padėkos kažkam“ arba „apsaugos nuo kažko“ objektą. Ši užduotis neturi jokių rėmų, jokių suvaržymų – tai fantazijos išlaisvinimo procesas, vykdomas darbo grupėse, tad ši edukacinio užsiėmimo aplinkybė puoselėja ir žadina dalyvių kūrybiškumą, ugdo fantaziją, o taip pat prisideda prie ne mažiau svarbių aspektų lavinimo – bendradarbiavimo, tolerancijos, empatijos. | | | Edukacija skirta 5-8 klasių mokiniams.  Kaina mokiniui: 3 EUR  Renginio trukmė: 45 min.  Plačiau: [www.neringosmuziejai.lt](http://www.neringosmuziejai.lt)  Galimas mokinių ir juos lydinčių asmenų skaičius vienoje teikiamoje paslaugoje: 10 - 33 | |
| **Vėtrungės uodega** | Neringos muziejai  edukacija@neringosmuziejai.lt  +370 670 85388 | Ši edukacinė programa – tai puikus būdas susipažinti su Kuršių nerijos istorija ir  vietinių žmonių gyvenimo ypatumais šiame smėlio ir vandenų krašte. Per *vėtrungę*, kaip objektą, perteikiama čia egzistavusi žvejybos, kaip išgyvenimo būdo, tradicija. Pagal galimybę (priklausomai nuo dalyvių kiekio ir poreikio) supažindinama su tinklų mezgimo amatu. Ekskursijos muziejuje metu susipažinus su esminiais Kuršių nerijos istorijos fragmentais, vėtrungių atsiradimo istorija ir reikšme, edukacijos dalyviai įtraukiami į kūrybinę veiklą: kiekvienas jų akriliniais dažais spalvina medinius vėtrungių modelius, kurie atitenka kaip dovana-suvenyras. | | | Edukacija vykdoma Kuršių nerijos istorijos muziejuje arba, esant geram orui, Nidos žvejo etnografinėje sodyboje  Trukmė: 1 val.  Kaina 4,00 Eur / 2,50 Eur – negalią turintiems asmenims | |
| **Krikštai – pasaulio medžiai** | Neringos muziejai  edukacija@neringosmuziejai.lt  +370 670 85388 | Edukacijos tikslas – ne tik supažindinti su Kuršių nerijos vietos gyventojų būtimi ir buitimi, bet ir kiekvienam – dideliam bei mažam – priminti ryšį su gamta, nenuginčijamu gimimo–mirties virsmu, kurį suvokus ne pradėtume bijoti savo laikinumo, o priešingai – pradėtume Gyventi su visa pagarba bei atsakomybe.  Edukacija prasideda Nidos etnografinėse kapinėse (šalia senosios liuteronų bažnyčios) ir baigiasi Kuršių nerijos istorijos muziejuje. Keliaudami po etnografines Nidos kapinaites edukacijos dalyviai ne tik sužino sakraliąsias krikšto reikšmės, bet ir tampa „dailininkais“, gaudami užduotį eskizuoti krikštų formas, kad vėliau, kūrybinės užduoties metu, sukurtų savo krikštą. Prieš imantis kūrybinės užduoties, muziejuje vyksta apžvalginė ekskursija apie Kuršių nerijos istoriją. | | | Trukmė: apie 1 val.  Kaina suaugusiems – 2,50 Eur; vaikams, studentams ir senjorams – 1,00 Eur. | |
| **Istorinės šarados apie... Thomą Manną** | Neringos muziejai  edukacija@neringosmuziejai.lt  +370 670 85388 | Edukacija vyksta Rašytojo Thomo Manno muziejuje ir jo aplinkoje. Pradžioje – susipažinimas su Thomu Mannu ir istoriniu kontekstu, kuomet šis Nobelio premijos laureatas 1929 m. su šeima atvyko į Nidą. Vėliau lauke dalyviai komandose žaidžia šaradas, bandydami suvaidinti ir įspėti įvairius dalykus, susijusius su Thomu Mannu ir jo vasarojimo Kuršių nerijoje istoriniu laikotarpiu. Žaidimas tampa puikia priemone įsiminti ir suprasti! | | | Trukmė: apie 1 val.  Kaina suaugusiems – 2,50 Eur; vaikams, studentams ir senjorams – 1,00 Eur. | |
| **Istorinės šarados apie... marių žveją** | Neringos muziejai  edukacija@neringosmuziejai.lt  +370 670 85388 | Edukacija rengiama Nidos žvejo etnografinėje sodyboje. Pradžioje – ekskursija po sodybą, supažindinant su Kuršių nerijos žvejų gyvenimo buitimi ir būtimi. Vėliau lauke edukacijos dalyviai, susiskirstę komandomis, žaidžia šaradas, bandydami suvaidinti ir įspėti tam tikrus istorinius, vietos kultūrai būdingus dalykus, susijusius su senaisiais Kuršių nerijos gyventojais. Žaidimas tampa puikia priemone įsiminti ir suprasti! | | | Trukmė: apie 1 val.  Kaina suaugusiems – 2,50 Eur; vaikams, studentams ir senjorams – 1,00 Eur. | |
| **Kas sugriovė žvejo namus?** | Neringos muziejai  edukacija@neringosmuziejai.lt  +370 670 85388 | Edukacijos metu sužinoma ne tik apie Nidos žvejo sodybos senųjų gyventojų kasdienybę, bet ir tragišką sodybos likimą, ištikusį beveik prieš pusšimtį metų... Tad kas gi sugriovė žvejo namus?  Dalyviai kviečiami ne tik panirti į kūrybinį procesą, kurio metu iš smėlio, samanų ir kitų gamtos gėrybių iliustruoja tai, ką sužinojo, bet ir parungtyniauti tarpusavyje, ieškant sodyboje „paslėptų“, klausimais ir mįslėmis užkoduotų žvejo buities objektų.  Edukacija orientuota į jaunesnio amžiaus vaikus (lopšelių–darželių auklėtinius, pradinių klasių moksleivius), tačiau pritaikoma visiems norintiems. Vyksta Nidos žvejo etnografinėje sodyboje. | | | Trukmė: apie 1 val.  Kaina suaugusiems – 2,50 Eur; vaikams, studentams ir senjorams – 1,00 Eur. | |
| **„Varniūkšti, kur gi tu?“ – edukacija apie varnų gaudymą** | Neringos muziejai  edukacija@neringosmuziejai.lt  +370 670 85388 | Edukacinė programa „Varniūkšti, kur gi tu?“ – tai žaismingas ir kūrybiniais procesais paremtas užsiėmimas, kurio metu dalyviai sužino, kad seniau Kuršių nerijos vaikai bei senoliai varnas ne tik akimis ganydavo, bet ir gaudė, galabijo... o vėliau skaniai čepsėdami valgė! Kaip jie tai darė ir kaip tos varnos atrodė, vaikai patys perteikia lipdydami ir įvairiomis gamtos gėrybėmis dekoruodami varniūkščius iš plastilino ar modelino.  Edukacija orientuota į jaunesnio amžiaus vaikus (darželių auklėtinius, pradinių klasių moksleivius), kurie gali iki valios panirti į kūrybinį procesą Nidos žvejo etnografinės sodybos kieme (edukacija vyksta lauke) arba Kuršių nerijos istorijos muziejuje. | | | Trukmė: apie 1 val.  Kaina suaugusiems – 2,50 Eur; vaikams ir senjorams – 1,00 Eur. | |
| **Meškeris** | Neringos muziejai  edukacija@neringosmuziejai.lt  +370 670 85388 | Edukacijos metu dalyviai supažindinami su žvejo kasdienybe, vaikų pramogomis bei pareigomis. Lauke žaidžiame vieną seniausių šio krašto žaidimų – „Meškeris“, kuris reikalauja kiekvieno dalyvio susikaupimo bei taiklumo. Edukacijos metu sužinosime kaip ir kas žaisdavo šį žaidimą, kuo buvo apdovanojamas laimėtojas. Po žaidimo, kiekvienas dalyvis turės galimybę pasidaryti žvejų mėgstamą papuošalą – pakabuką ar apyrankę. Žaidžiame Nidos žvejo etnografinės sodybos kieme, kai tam tinkamos oro sąlygos. Edukacija skirta 1–6 klasių moksleiviams. Pagal pageidavimą galime pritaikyti ir vyresniems dalyviams. | | | Trukmė: apie 1 val.  Kaina suaugusiems – 2,50 Eur; vaikams ir senjorams – 1,00 Eur. | |
| **Nidos švyturys** | Neringos muziejai  edukacija@neringosmuziejai.lt  +370 670 85388 | Šioje edukacinėje programoje susipažinsime su švyturių istorija. Kiekvienas edukacijos dalyvis turės galimybę nusispalvinti senojo Nidos švyturio maketą. Švyturį bus galima pasiimti kartu su savimi kaip puikų suvenyrą, prisiminimą, kuris kiekvieną kartą „rodys kryptį“ į unikalų Nidos kraštą. | | | Edukacija vykdoma Kuršių nerijos istorijos muziejuje  Trukmė: apie 1 val. Kaina 4,00 Eur / 2,50 Eur – negalią turintiems asmenims. | |
| **Kuršių nerijos kultūrinis kraštovaizdis** | Neringos muziejai  edukacija@neringosmuziejai.lt  +370 670 85388 | | Kuršių nerija, kaip unikali gamtos ir žmogaus sąveikos erdvė, skalaujama sūrių ir gėlų vandenų, iki šiol žavi, jaudina bei įkvepia kurti ir veikti. Tai mažai pažintos Rytų Prūsijos, o vėliau, ir Lietuvos kraštas, kuriame klestėjo bei pynėsi kuršininkų, lietuvininkų bei vokiečių istorija ir kultūros.  Norint užčiuopti Kuršių nerijos savastį, pirmiausiai reikia prisiliesti prie jos istorijos, neatsiejamos nuo žvejyba besivertusių kuršininkų gyvenimo, nuo pajūriu vingiavusio Europos pašto kelio, nuo čia gyvenusių bei poilsiavusių vokiečių, tarp kurių ir Nobelio premijos laureatas rašytojas Thomas Mannas.  **Tad nuoširdžiai kviečiame jus į edukacinę kelionę po visus tris NERINGOS MUZIEJŲ padalinius** – Nidos žvejo etnografinę sodybą, Kuršių nerijos istorijos muziejų bei Rašytojo Thomo Manno memorialinį muziejų, aplankant ir Nidos etnografines kapines. Kelionės metu panirsite į čionykščio gyvenimo kasdienes dramas ir subtilybes, formavusias ir iki šiol kuriančias Kuršių nerijos savastį. | **Trukmė: 2–2,5 val.**  **Kaina: suaugusiems – 4,00 Eur; moksleiviams, studentams, senjorams – 2,00 Eur, PLIUS 18,00 Eur fiksuotas gido mokestis (nepriklausomai nuo grupės dydžio). /**  **Keliaujama pėsčiomis** | |
| **Edukacija „Parsivežk dalelę Neringos“** | Nidos KTIC „AGILA“  +37067298438  preila@visitneringa.lt | | Kviečiame į kūrybinius dailės užsiėmimus Preilos – Pervalkos bendruomenės namuose (Preilos g. 27). Visoms amžiaus grupėms skirtuose dailės užsiėmimuose ieškosime natūralių medžiagų, kurias galėtume panaudoti dailės darbuose. Jas naudosime kaip meninės išraiškos priemones arba dekoravimo pagrindą. | Trukmė: apie 1-1,5 val.  Kaina asmeniui – 5 Eur. Užsiėmimas vyksta surinkus grupę nuo 5 iki 15 žmonių. Adresas: Preilos g. 27 (Preilos – Pervalkos bendruomenės namai). | |
| **Edukacija „Nidos atvirukų dirbtuvės“** | Jolanda Marčiūtė-Truikienė  Tel. +370 698 34358 Naglių g. 25 – 2, Nida <https://www.facebook.com/nidosrojus/> | | Užsiėmimo metu bus pristatyta atvirukų gaminimo technika, medžiagos. Dirbtuvių metu atvirukai bus gaminami iš ekologiškų medžiagų, tokių kaip įvairios medžio žievės, džiovintos gėlės ir kiti augalai, Baltijos gintaras, stikliniai karoliukai, medžių pumpurai, šakelės, jūros „dovanos“, kriauklės. | Trukmė: 1,5 – 2 val.  Užsiėmimo kaina sutartinė. Užsiėmimai vyksta lietuvių kalba. | |
| **Edukacinis užsiėmimas „Kuršmarių vėtrungių spalvinimas“** | **Turizmo paslaugų centras „Maretravel“**  +370 615 44689 [info@maretravel.lt](mailto:info@maretravel.lt) [maretravel.lt](http://maretravel.lt/) | | Turizmo paslaugų centras „Maretravel“ organizuoja edukacinį užsiėmimą „Kuršmarių vėtrungių spalvinimas“, kurio metu supažindinama su Kuršių marių vėtrungių istorija. Užsiėmimo metu dalyviams suteikiama galimybė patiems nuspalvinti suvenyrinę vėtrungę. Be tradicinio vėtrungės spalvinimo siūlomas užsiėmimas „Smėlio vėtrungės kūrimas“. | Užsiėmimai vedami lietuvių, anglų, rusų ir vokiečių kalbomis. Užsiėmimai pritaikomi ir vaikams, ir suaugusiems. | |
| **Gintaro apdorojimo pamokėlės** | **V. ir K. Mizgirių Gintaro galerija-muziejus**  +370 610 04280 [info@ambergallery.lt](mailto:info@ambergallery.lt) [www.ambergallery.lt](http://www.ambergallery.lt/) | | Gintaro galerijoje – muziejuje rengiamo gintaro apdorojimo pamokėlės. Jų metu pristatomi senieji ir dabartiniai gintaro apdorojimo įrankiai. Dalyviai gali patys nusišlifuoti gintaro gabalėlį ir pasidaryti gintarinį amuletą. | Pamokėlės vedamos lietuvių, anglų, rusų ir vokiečių kalbomis. Jose gali dalyvauti grupės bei pavieniai asmenys. | |
| **Kuršių nerijos nacionalinio parko direkcijos edukaciniai užsiėmimai** | Kuršių nerijos nacionalinio parko direkcijos Lankytojų centras  +370 671 72891 [info@nerija.lt](mailto:info@nerija.lt) [www.nerija.lt](http://www.nerija.lt/) | | Kuršių nerijos nacionalinio parko direkcijos Lankytojų centras rengia edukacinius užsiėmimus, supažindinančius su Kuršių nerijos gamta. Užsiėmimai vyksta gamtoje. Jie skirti vaikams, moksleiviams, taip pat šeimoms su vaikais.  Užsiėmimas „Kuršių nerijos detektyvas“. Jo metu mokomasi stebėti aplinką, susipažįstama su Kuršių nerijoje gyvenančiais gyvūnais ir miške jų paliekamais pėdsakais.  Užsiėmimas „Miško labirintuose“. Jo metu mokomasi stebėti aplinką, susipažįstama su Kuršių nerijoje augančiomis pagrindinėmis medžių rūšimis.  Užsiėmimas „Vandenų pasaulis“. Jo metu susipažįstama su jūros ir marių vandens savybėmis, gyvūnija.  Užsiėmimo „Leiskime gamtai kvėpuoti“ metu aptariamos gamtoje paliktų šiukšlių keliamos problemos, mokomasi rūšiuoti atliekas.  Užsiėmimas „Nuspalvink savo vėtrungę“. Jo metu susipažįstama su burvalčių vėtrungėmis, kuriama ir spalvinama sava vėtrungė.  Užsiėmimas „Kuršių nerijos kopos“. Jo metu susipažįstama su smėlio kopomis, jų formavimusi, kaita, išsaugojimu.  Edukacijos „Kaip kaukas žvejo name slėpėsi“ metu dalyviai supažindinami su tradicine architektūra: žvejo namo sudėtinėmis dalims, puošybiniais elementais.  Edukacijos – ekskursijos „Pradingusi Nida“ metu susipažinsite su buvusiais Nidos pastatais, miestelio istorija. | Užsiėmimai vedami lietuvių ir anglų kalbomis.  Trukmė 1 val. 30 min. | |
| **Pamario galerijos kūrybinės dirbtuvėlės** | Lietuvos nacionalinio dailės muziejaus Pamario galerija  L. Rėzos g. 3, Juodkrantė  Tel. +370 46 410 416  pamario.galerija@lndm.lt | | Lietuvos nacionalinio dailės muziejaus Pamario galerija Juodkrantėje rengia vasaros kūrybines dirbtuvėles. | Dirbtuvės nemokamos, dalyvių amžius neribojamas.  Birželio mėn. dirbtuvėlės vyksta: birželio 22 d., 23 d., 25 d., 26 d. nuo 17:00 iki 19:00 val.  Liepos mėn. dirbtuvėlės vyksta: nuo liepos 13 d. iki 23 d. antradieniais, trečiadieniais, ketvirtadieniais ir penktadieniais nuo 17:00 iki 19:00 val.  Nuo rugpjūčio 3 d. iki 8 d. antradieniais–sekmadieniais, nuo 17:00 iki 19:00 val. | |
| **Šokio spektaklis „Aside“ ir edukacinis užsiėmimas** | VšĮ Šeiko šokio teatras  austeja@seikodancecompany.com  +370 681 71631 | Ar kalbėtume apie odos spalvą, seksualinę orientaciją, negalią, lyčių skirtumus ar kilmės vietą – visi norime rasti savo vietą visuomenėje. Šokio spektaklis „Aside“ gilinasi į saviraiškos, noro būti suprastam, atstūmimo ir ryšio paieškų temas. Dviejų šokėjų nepaliaujamas, jautrus, tikslus judesys ir atšiauri elektroninė muzika scenoje atveria trapias žmonių santykių kūrimo pastangas. Žiūrovus įtraukia intymi spektaklio atmosfera, verčianti kvėpuoti vienu ritmu, o geriausiu 2017-aisiais pripažintas šokėjų duetas paperka nepriekaištingu ir technišku atlikimu. 2017 m. už spektaklį šokėjai pelnė „Auksinį scenos kryžių“ „Metų šokėjo“ kategorijoje ir buvo nominuoti „Metų choreografo“ kategorijoje. Idėjos autoriai, choreografai, šokėjai: Niels Claes, Gintarė Marija Ščavinskaitė Muzikos dizaineris: Andrius Stakelė Kostiumai: One Wolf | | | Edukacinis užsiėmimas skirtas 6-12 klasėms.  Rekomenduojamas amžius: 12+  Kaina mokiniui: 5 EUR  Trukmė: 50 min + 20 min edukacinis užsiėmimas jaunimui su spektaklio atlikėjais  Galimas mokinių ir juos lydinčių asmenų skaičius vienoje teikiamoje paslaugoje: 10 - 220 | |
| Šokio spektaklis „Baltoji lopšinė“ | VšĮ Šeiko šokio teatras  austeja@seikodancecompany.com  +370 681 71631 | Spektaklyje „Baltoji lopšinė” sutinkame 4 veikėjus: Zuikutį, močiutę Karvę, kaimynę Antį ir mamą Zuikę, su kurias susitikimas Zuikučiui įmanomas tik sapnų ar vaizduotės pagalba. Kaip paaiškinti vaikui, kad nepaisant to, jog tėveliai dėl svarbių priežasčių priversti nuolat leisti ilgas valandas darbe ar net išvykti iš gimtosios šalies, jie visada šalia savo mintimis ir jausmais, mylintys ir besirūpinantys... Šokios spektaklis pasakoja apie tai, kaip Zuikutis iš savo kasdienybės keliauja į sapnų ir svajonių pasaulį, sutinka pasiilgtą mamą ir susitaiko su savo globėjais. Po spektaklio vyks kūrybines dirbtuvės. Užsiėmimų metu vaikai, kartu su spektaklio veikėjais, aptars matytą spektaklį, atliks įvairias kūrybines užduotis, dirbs grupėse ir porose. Tai kūno ir proto kelionė į kiekvieno neišsemiamą kūrybinį pasaulį! | | | Edukacinis užsiėmimas skirtas 1-2 klasėms  Kaina mokiniui: 5 EUR  Trukmė: 60 min.  Galimas mokinių ir juos lydinčių asmenų skaičius vienoje teikiamoje paslaugoje: 10 - 220 | |